דקוטה פנינג

שמאל|ממוזער|200px|פנינג בפסטיבל הסרטים טרייבקה 2012
האנה דקוטה פנינג (באנגלית: Hannah Dakota Fanning; נולדה ב-23 בפברואר 1994) היא שחקנית קולנוע וטלוויזיה אמריקאית.

ראשית חייה
פנינג נולדה בקוניירס, ג'ורג'יה שבארצות הברית, למשפחה מרקע נוצרי-בפטיסטי. הוריה הם הת'ר ג'וי (לבית ארינגטון), שחקנית טניס מקצוענית לשעבר, וסטיבן ג' פנינג, סוכן מכירות. סבה הוא שחקן הפוטבול המקצועני לשעבר ריק ארינגטון. אחותה הצעירה היא השחקנית והדוגמנית אל פנינג.

ביוני 2011, פנינג סיימה את לימודיה בבית הספר התיכון קמפבל הול הממוקם בשכונת סטודיו סיטי, קליפורניה, שם הייתה גם חברה בקבוצת המעודדות ונבחרה פעמיים למלכת השיבה הביתה. מיד לאחר מכן החלה ללמוד בבית הספר ללימודים פרטניים באוניברסיטת ניו יורק וסיימה שם את לימודיה בשנת 2014, שם התמחתה בין היתר בלימודי נשים, תוך התמקדות בהצגת נשים בתרבות ובקולנוע בפרט.

קריירה
פנינג החלה להופיע בתפקידי אורח קטנים בסדרות טלוויזיה כמו "CSI", "הפרקליטים", "ספין סיטי", "אלי מקביל" ו-"ER" בשנת 2000, בגיל 6 בלבד.

בשנת 2001 קיבלה תפקיד משמעותי ראשון בסרט הדרמה שביים ג'סי נלסון; "קוראים לי סם"  לצד שון פן, עליו קיבלה שבחים ואף זכתה בפרס סטלייט וקיבלה מועמדות לפרס גילדת שחקני המסך בגיל שמונה, מה שהופך אותה לצעירה ביותר שזכתה בפרס זה. בשנת 2002 זכתה לפרסומה המשמעותי בסרט המתח "לכודה", בתור בתה של שרליז ת'רון.

בשנת 2003 שיחקה בסרט הקולנוע "בנות בסטייל" לצד בריטני מרפי, בהמשך לוהקה לסרטים הוליוודיים נוספים, כמו: "חתול תעלול" לצד מייק מאיירס, "נקמה בוערת" לצד דנזל וושינגטון, "משחקים נסתרים" לצד רוברט דה נירו ופמקה ינסן, ובסרטו של סטיבן ספילברג "מלחמת העולמות" לצד טום קרוז וטים רובינס.

פנינג זכתה בפרס השחקנית הטובה על תפקידה בסרט "חוות הקסמים" (2006) בטקס פרסי בחירת הילדים של ניקלודיאון לשנת 2007.

בשנת 2007 יצא הסרט "כלב ציד" בו כיכבה בתור ילדה במצוקה המוצאת מקלט בשיריו של אלביס פרסלי. הסרט עורר מחלוקת בעקבות טענות על סצנות אכזריות, בהן דקוטה מופיעה ערומה מלבד תחתוניה, ובסצנות אונס. הסרט הוקרן בפסטיבל סאנדנס ב-2007, שם הוא זכה לביקורות שליליות לא מעטות.
בשנים 2009–2012 שיחקה בסרטים "דמדומים 2", "דמדומים 3", ו"דמדומים 4 חלק 2", בתור ג'יין.

בשנת 2012 כיכבה בסרט הדרמה "עכשיו זה טוב" בתור נערה החולה בסרטן; הסרט מבוסס על רומן משנת 2007 בשם "לפני שאמות", שנכתב על ידי ג'ני דאונהם.

בשנת 2016 כיכבה בסרט "פסטורלה אמריקנית" (מבוסס על ספר בשם זהה) לצד יואן מקגרגור וג'ניפר קונלי. באותה שנה כיכבה בסרט המערבון "ברימסטון" מאת הבמאי ההולנדי מרטין קולהובן, אודות בחורה צעירה בשם ליז (פנינג) שעושה הכל כדי להציל את עצמה ואת משפחתה מהכומר החדש (גאי פירס) שמגיע ומשתלט להם על העיירה.

בשנת 2017 כיכבה בסרט הדרמה הקומית "המתיני בבקשה" בתור בחורה אוטיסטית מבריקה עם אובססיה למסע בין כוכבים.

בשנת 2018 שיחקה בסדרת הדרמה התקופתית של רשת TNT "רצח אופי" בתפקיד שרה הווארד, והייתה מועמדת על תפקידה לפרס סאטורן לשחקנית משנה בסדרת טלוויזיה. הסדרה מבוססת על ספר בעל אותו שם מאת קיילב קאר.

בשנת 2019 שיחקה בסרטו של קוונטין טרנטינו "היו זמנים בהוליווד" בדמותה של לינט "סקוויקי" פרום, אחת מחברות הכת של צ'ארלס מנסון.

בשנת 2020 שבה לגלם את דמותה של שרה האוורד בענתה השנייה של הדרמה התקופתית "רצח אופי".

במרץ 2021 השיקו האחיות דקוטה ואל פנינג חברת הפקות עצמאית בבעלותן, בשם "סרטי לוּאֵלֵן" (Lewellen Pictures). השתיים חתמו הסכם זכות ראשונים עם אולפן ההפקות "", הידוע כחממה לכישרונות צעירים. פרויקט הביכורים של החברה במסגרת ההסכם, יהיה סדרת פשע שתעובד לפי הרומן רב המכר "The Last House Guest" מאת מייגן מירנדה. האחיות פנינג יפיקו את הסדרה יחד עם שרה ווקר שתכתוב את התסריט, ומרי ג'יין סקאלסקי שתייצג את חברת ההפקות "Echo Lake Entertainment".

בשנת 2024 גילמה את מינה בסרט "הצופים". באותה שנה כיכבה בסדרת המותחן הפסיכולוגי "ריפלי" שיצר סטיבן זאיליאן עבור נטפליקס, בהשארת הרומן "הכישרון של מר ריפלי" מאת פטרישה הייסמית'. 

 פילמוגרפיה 
 קולנוע 
+שנהסרטתפקידהערות2001אמריקן גאיילדה קטנה בפארקקוראים לי סםלוסי דיימונד דוסון2002לכודהאביגיל "אבי" ג'נינגסאין כמו אלבמהמלאני הצעירהעמי ותמי קייטי2003בנות בסטייללוריין "ריי" שלייןחתול תעלולסאלי וולדן2004נקמה בוערתלופיטה ראמוסהשכן הקסום שלי טוטורוסצקי קוסאקאבהדיבוב2005משחקים נסתריםאמילי קאלוואילילו וסטיץ' 2 - הגליץ' של סטיץ'לילודיבובתשע נשמותמריהמלחמת העולמותרייצ'ל פריירזוכת פרס סאטורן להופעה הטובה ביותר של שחקן צעירמרוץ של תקווהקייל קריין2006חוות הקסמיםפרן2007כלב ציד לוולן2008החיים הסודיים של הדבוריםלילי אוונס2009קורליין ודלת הקסמיםקורליין ג'ונסדיבובפושקאסי הולמסאנשים שבורי כנפייםאנני היגןדמדומים 2: ירח חדשג'יין וולטורי2010הנמלטותשרי קארי (אנ')דמדומים 3: ליקוי חמהג'יין וולטורי2012דמדומים 4: שחר מפציע - חלק 2חיים בתנועהאנני ג'יימסעכשיו זה טובטסה סקוט2013Night Movesדיינה בראווררובין הוד האחרוןבוורלי אדלנד (אנ')בחורות טובותלילי ברגר2014אפי גרייאפי גריי (אנ')כל דבר סודירוני פולרדלףדיבוב2015הנדבןאוליביה2016ברימסטוןליזפסטורלה אמריקניתמרדית' "מרי" לבוב2017המתיני בבקשהונדי ולקוט2018אושן 8פנלופה שטרן2019היו זמנים בהוליוודלינט "סקוויקי" פרום (אנ')המתיקות שבבטןלילי עבדאל2020וינה והפנטומיםוינה2023נקודת שוויון 3: הפרק האחרוןאמה קולינס2024הם רואים הכלמינהTBAVicious 

 טלוויזיה 
+שנהסדרהתפקידהערות2000ERדליה צ'דסייפרק: "The Fastest Year"אלי מקבילאלי בצעירותהפרק: "The Musical, Almost"רפואה שלמההבת של אדיפרק: "Misconceptions"CSIברנדה קולינספרק: "Blood Drops"הפרקליטיםאלסה אנג'לפרק: "The Deal"ספין סיטיסינדיפרק: "Toy Story"2001מלקולם באמצעאמיליפרק: "New Neighbors"The Fighting Fitzgeraldsמאריפרק: "Pilot"איש משפחהילדה קטנהדיבוב; פרק: "To Love and Die in Dixie"המופע של אלןאלן דג'נרס בצעירותהפרק: "Missing the Bus"2002מפגשים (אנ')אלי קיזמיני-סדרה2003קים פוסיבול: מסע בזמן קים בצעירותהדיבוב; סרט טלוויזיה של ערוץ דיסני2004ליגת הצדק ללא גבולותוונדר וומן הצעירהדיבוב; פרק: "Kids' Stuff"חבריםמקנזיפרק: "The One with Princess Consuela"2018–הווהרצח אופישרה הווארדתפקיד ראשי (2 עונות); 18 פרקים2019–הווהGen:Lockמירנדה וורת'דיבוב; 15 פרקים2022הגברת הראשונהסוזן פורדתפקיד ראשי; 10 פרקים2024ריפלימארג' שרוודתפקיד ראשי; 8 פרקים

 מועמדת פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2024)
 מועמדת פרס גלובוס הזהב לשחקנית המשנה הטובה ביותר בסדרה, מיני-סדרה, סדרת אנתולוגיה או סרט טלוויזיה (2025)הזוג המושלםאבי ווינבוריסדרת טלוויזיה של נטפליקס2025הכל באשמתהג'ני

קישורים חיצוניים






הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:בוגרי בית הספר גאלאטין באוניברסיטת ניו יורק
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
קטגוריה:זוכי פרס סאטורן לשחקן צעיר בקולנוע